ກໍາລັງປະທານາທິບໍດີ Basha al-Assad ສືບຕໍ່ ໂຈມຕີ ນະຄອນຫຼວງ (ສະໄລດ໌ກັບວີດີໂອ)
ພວກນັກເຄື່ອນໄຫວກ່າວວ່າ ມີການຍິງປືນໃຫຍ່ຖະຫຼົ່ມ ແລະປະທະກັນຕື່ມ ຢູ່ໃນຊີເຣຍ.
ບັນດານັກເຄື່ອນໄຫວຝ່າຍຄ້ານຂອງຊີເຣຍ ກ່າວວ່າ ກໍາລັງຂອງ ປະທານາທິ ບໍດີ Basha al-Assad ໄດ້ຍິງຖະຫລົ່ມບາງເຂດ ຂອງນະຄອນຫລວງ ແລະເປົ້າໝາຍທີ່ເມືອງ Aleppo ໃນວັນສຸກ ມື້ນີ້ ນຶ່ງມື້ຫລັງຈາກອົງການສະຫະປະຊາຊາດ ເອົາບາດກ້າວສີ້ນ ສຸດການປະຕິບັດງານຂອງຄະນະສັງເກດການຢູ່ໃນປະເທດນັ້ນ ອົງການສິ້ງຊອມສິດທິມະນຸດໃນຊີເຣຍ ທີ່ມີສຳນັກງານຢູ່ອັງກິດ ກໍໄດ້ລາຍງານໃຫ້ຊາບຄືກັນວ່າ ມີການປະທະກັນລະຫວ່າງກໍາລັງລັດຖະບານແລະພວກກະບົດ ຢູ່ໃກ້ກັບເດີ່ນເຮືອບິນໃຫຍ່ທະຫານ ໃນກຸງດາມັສກັສ ທ່ານ Rami Abd al-Rahman ຜູ້ອຳນວຍການຂອງອົງການສິ້ງຊອມສິດທິມະນຸດໃນຊີເຣຍທີ່ມີສຳນັກງານຢູ່ອັງກິດ ກ່າວຕໍ່ວີໂອເອວ່າ ຄວາມຮຸນແຮງຫຼ້າ ສຸດໄດ້ເກີດຂຶ້ນຫຼັງຈາກມີຜູ້ເສຍຊີວິດຢ່າງນ້ອຍ 180 ຄົນໃນທົ່ວປະເທດໃນວັນ ພະຫັດວານນີ້ ທ່ານເວົ້າວ່າ ສົບຄົນຕາຍຕື່ມອີກ 65 ສົບໄດ້ຖືກຄົ້ນພົບທີ່ເມືອງ Qatana ທີ່ຕັ້ງຢູ່ທາງພາກຕາເວັນຕົກສຽງໃຕ້ຂອງກຸງດາມັສກັສ ໃນວັນພະຫັດວານນີ້ ສະພາຄວາມໜັ້ນຄົງສະຫະປະຊາຊາດ ໄດ້ປະກາດໃຫ້ ຄໍາສັ່ງປະຕິບັດງານຂອງຄະນະສັງເກດການສະຫະປະຊາຊາດໃນຊີເຣຍສິ້ນສຸດ ລົງໃນວັນອາທິດນີ້ ແຕ່ສະພາຄວາມໝັ້ນຄົງກ່າວວ່າ ຕົນຫວັງວ່າ ຈະຕັ້ງຫ້ອງ ການໆເມືອງຢູ່ໃນຊີເຣຍ ddປະທານສະພາຄວາມໝັ້ນຄົງຄົນປັດຈຸບັນ ຄືເອກອັກຄະລັດຖະທູດຝຣັ່ງ ທ່ານ Gerard Araud ກ່າວວ່າ ບັນດາສະມາຊິກເຫັນນຳກັນວ່າ ເງື່ອນໄຂສຳຫຼັບຕໍ່ອາຍຸຂອງການປະຕິບັດງານໃນປັດຈຸບັນນີ້ ບໍ່ສາມາດບັນລຸກັນໄດ້ ເຈົ້າໜ້າທີ່ອົງການສະຫະປະຊາຊາດ ຄາດຄະເນວ່າ ມີຊາວຊິເຣຍ ປະມານ 2 ລ້ານ 5 ແສນຄົນ ກໍາລັງຕ້ອງການໆຊ່ວຍເຫລືອ ອັນເປັນຜົນເນຶຶ່ອງມາຈາກ ການລຸກຮືຂຶ້ນເປັນເວລານຶ່ງປີເຄິ່ງ ຕໍ່ຕ້ານປະທານາທິບໍດີ Assad